कराते के दांव लगाने जुटे 250 खिलाड़ी
बाबू पढ़रीराव कृदत्त इंडोर स्पोर्ट्स हाल में शनिवार से शुरू हुई दो दिवसीय राज्य स्तरीय कराते स्पर्धा में 7 जिलों के 250 खिलाड़ी भाग ले रहे हैं। प्रतियोगिता का मुख्य आकर्षण रायपुर कुशालपुर निवासी 7 वर्षीय खिलाड़ी जोसना है। जोशना इतनी कम उम्र में ही एआईकेएफ स्पर्धा में दो सिल्वर मैडल जीत चुकी है। वह दो वर्षों से कराते स्पर्धा में हिस्सा ले रही है। जयपुर में आयोजित स्पर्धा में भी शामिल हुई थी।
नगर के कराते प्रशिक्षक स्व. राजेश गंजीर की स्मृति में छत्तीसगढ़ राज्य स्तरीय कराते चैम्पियनशिप का यह आयोजन शनिवार को महापौर अर्चना चौबे के मुख्य अातिथ्य में शुरू हुआ। अध्यक्षता आयुक्त राकेश जायसवाल ने की। विशेष अतिथि संघ के प्रदेशाध्यक्ष विजय अग्रवाल, पूर्व भाजपा जिलाध्यक्ष निरंजन सिन्हा थे। संघ के प्रदेश सचिव अजय साहू ने बताया कि स्पर्धा में 7 से 18 वर्ष उम्र तक के खिलाड़ियों के मुकाबले उम्र वर्ग में होंगे और 18 वर्ष से अधिक उम्र के खिलाड़ियों के मुकाबले वजन वर्ग के आधार पर होंगे।
पहला मैच रायपुर से
स्पर्धा का शुभारंभ रायपुर के बच्चों के मुकाबले से हुआ। पहले दिन हुए मुकाबलों में प्रतिभागियों ने एक-दूसरे को पराजित करने में कोई कसर नहीं छोड़ी। उनका जोश देखकर दर्शक भी रोमांचित होते रहे।
राज्य स्तरीय स्पर्धा में धमतरी समेत दुर्ग, राजनादगांव, कांकेर, दल्लीराजहरा, रायपुर व भिलाई के खिलाड़ी भाग ले रहे हैं। विजयी प्रतिभागियों को संघ की ओर से गोल्ड व सिल्वर मेडल दिए जाएंगे। स्पर्धा के दौरान संघ के कमलेश देशाई, मोहन चक्रधारी, विकास दत्ता, अशोक सिन्हा आदि उपस्थित थे।
इन जिलों के प्रतिभागी आए
शासन से मिली पांच खिलाड़ियों को नाैकरी
कराते के खेल को शासन की ओर से पर्याप्त महत्व मिल रहा है और राष्ट्रीय स्पर्धा में स्थान बनाने वाले प्रतिभागियों को सरकार नाैकरी भी दे रही है। अब तक 5 खिलाड़ियों को सरकारी नौकरी मिली है। अजय साहू, प्रदेश सचिव,छत्तीसगढ़ कराते संघ
धमतरी। पहले मुकाबले में प्रतिद्वंदी पर पंच जमाता नन्हा फाईटर।
hin_Deva hin_Deva hin_Deva awa_Deva hin_Deva awa_Deva hin_Deva hin_Deva hin_Deva awa_Deva